b'\n_START_ARTICLE_\nJonas Brothers\n_START_SECTION_\nIt\'s About Time (2005\xe2\x80\x932006)\n_START_PARAGRAPH_\nPo tem, ko so podpisali pogodbo s Columbio, so se bratje odlo\xc4\x8dili izbrati ime za skupino. Najprej so se poimenovali\xc2\xa0\xc2\xbbSons of Jonas\xc2\xab, kasneje pa so ime spremenili v\xc2\xa0\xc2\xbbJonas Brothers.\xc2\xab V letu 2005 so nastopali na ve\xc4\x8d turnejah, med drugim na turnejah izvajalcev, kot so Jump5, Kelly Clarkson, Jesse McCartney, Backstreet Boys in The Click Five. Kasneje so leto dni sodelovali pri turnejah bandov Aly & AJ in The Cheetah Girls. Nazadnje so zgodaj leta 2006 nastopili na turneju dueta The Veronicas. Za album, ki so ga naslovili kot It\'s About Time, je glasbena skupina sodelovala s tekstopisci, kot so Adam Schlesinger (Fountains of Wayne), Michael Mangini (Joss Stone), Desmond Child (Aerosmith, Bon Jovi), Billy Mann (Destiny\'s Child, Jessica Simpson) in Steve Greenberg. Album naj bi iz\xc5\xa1el v februarju leta 2006, vendar so njegov izzid prestavili. Za zamudo je bilo\xc2\xa0\xc2\xbbkrivo\xc2\xab\xc2\xa0podjetje Sony (mati\xc4\x8dna dru\xc5\xbeba Columbie), ki je \xc5\xbeelelo albumu dodeliti nek drug glavni singl. Jonas Brothers so priredili dve pesmi glasbene skupine Busted -\xc2\xa0\xc2\xbbYear 3000\xc2\xab\xc2\xa0and\xc2\xa0\xc2\xbbWhat I Go to School For\xc2\xab._NEWLINE_Prvi singl banda Jonas Brothers,\xc2\xa0\xc2\xbbMandy\xc2\xab, je iz\xc5\xa1el 27. decembra 2005. Videospot za pesem je bil prikazan na MTVjevem Total Request Live 22. februarja 2006 in dosegel \xc4\x8detrto mesto. Naslednja pesem,\xc2\xa0\xc2\xbbTime for Me to Fly,\xc2\xab\xc2\xa0je iz\xc5\xa1la kot soundtrack filma Aquamarine, tudi v februarju. V marcu se je njihova pesem\xc2\xa0\xc2\xbbMandy\xc2\xab\xc2\xa0predvajala v eni izmed epizod Nickelodeonove televizijske serije, imenovane Zoey 101. Glasbena skupina je nastopila tudi na Cartoon Cartoon Fridays na kanalu Cartoon Network. Za album DisneyMania 4 so zapeli tudi pesem\xc2\xa0\xc2\xbbYo Ho (A Pirate\'s Life for Me)\xc2\xab, ki je kasneje postala soundtrack filma Pirati s Karibov, samostojna pesem pa je iz\xc5\xa1la 4. aprila 2006 skupaj z albumom. Med poletjem 2006 so Jonas Brothers sodelovali pri turneji dueta Aly & AJ. Jonas Brothers so napisali tudi glavno pesem za drugo sezono televizijske serije American Dragon Jake Long, ki se je predvajala od junija 2006 do septembra 2007 na kanalu Disney Channel._NEWLINE_Album It\'s About Time je dokon\xc4\x8dno iz\xc5\xa1el 8. avgusta 2006. Mened\xc5\xbeer banda je povedal, da bo album iz\xc5\xa1el v omejeni izdaji, samo 50,000 kopij, vendar se album lahko nalo\xc5\xbei prek strani, kot so eBay, stane pa med 200 in 300 $. Ker zalo\xc5\xbeba Sony ni izrazila \xc5\xbeelje, da bi band promovirala tudi v prihodnosti, so Jonas Brothers zamenjali zalo\xc5\xbebo. 3. oktobra 2006 je Nickova pesem iz leta 2004,\xc2\xa0\xc2\xbbJoy to the World (A Christmas Prayer),\xc2\xab\xc2\xa0ponovno iz\xc5\xa1la v albumu Joy to the World: The Ultimate Christmas Collection. Tudi v oktobru tistega leta so Jonas Brothers zapeli pesem\xc2\xa0\xc2\xbbPoor Unfortunate Souls\xc2\xab\xc2\xa0iz filma Mala morska deklica in ga izdali v albumu The Little Mermaid soundtrack. Drugi singl iz albuma It\'s About Time je bila pesem\xc2\xa0\xc2\xbbYear 3000.\xc2\xab\xc2\xa0Singl je postal popularen na radiu Radio Disney, videospot pa se je prvi\xc4\x8d predvajal na Disney Channelu v januarju leta 2007. Band je pogodbo z zalo\xc5\xbebo Columbia Records prekinil zgodaj leta 2007.\n_START_SECTION_\nJonas Brothers (2007\xe2\x80\x932008)\n_START_PARAGRAPH_\nPo tem, ko je skupina Jonas Brothers ostala brez zalo\xc5\xbebe, je v februarju 2007 podpisala pogodbo s Hollywood Records. Ob pribli\xc5\xbeno istem \xc4\x8dasu se bratje za\xc4\x8dnejo pojavljati v reklamah za stekleni\xc4\x8dke za dojen\xc4\x8dke, kjer pojejo. 24. marca dve izmed njihovih pesmi izzidejo na razli\xc4\x8dnih albumih: pesem\xc2\xa0\xc2\xbbKids of the Future\xc2\xab\xc2\xa0izzide kot soundtrack za film Spoznajte Robinsonove, (pesem je temeljila na pesmi Kim Wilde,\xc2\xa0\xc2\xbbKids in America\xc2\xab), pesem\xc2\xa0\xc2\xbbI Wanna Be Like You\xc2\xab\xc2\xa0pa izzide v albumu DisneyMania 5._NEWLINE_Jonas Brothers v ponedeljek, 9. aprila 2007 prvi\xc4\x8d nastopijo v Beli hi\xc5\xa1i, kjer so na prireditvi White House Easter Egg Roll zapeli nacionalno himno. Ponovno so se v Beli hi\xc5\xa1i pojavili na sredo, 27. junija tistega leta, na prireditvi Celebrating Women in Sports Tee Ball. Spet so zapeli nacionalno himno, po igri pa so Jonas Brothers zabavali ob\xc4\x8dinstvo s svojimi uspe\xc5\xa1nicami na pikniku. Njihov album\xc2\xa0\xc2\xbbJonas Brothers\xc2\xab\xc2\xa0je iz\xc5\xa1el 7. avgusta 2007. V prvem tednu prodajanja je dosegel peto mesto na lestvici Billboard Hot 200. Dve pesmi iz albuma sta skupaj z videospoti iz\xc5\xa1li v priblji\xc5\xbeno istem \xc4\x8dasu: pesem\xc2\xa0\xc2\xbbHold On\xc2\xab\xc2\xa0je iz\xc5\xa1la dva tedna prej, pesem\xc2\xa0\xc2\xbbS.O.S.\xc2\xab\xc2\xa0pa \xc5\xa1tiri dni prej._NEWLINE_V avgustu tistega leta so se Jonas Brothers za\xc4\x8deli pojavljati na televiziji. 17. avgusta so se pojavili v Disneyjevi televizijski seriji Hannah Montana v epizodi, naslovljeni kot\xc2\xa0\xc2\xbbMe and Mr. Jonas and Mr. Jonas and Mr. Jonas\xc2\xab. Skupaj z Miley Cyrus so nastopili tudi s pesmijo\xc2\xa0\xc2\xbbWe Got the Party\xc2\xab, ki se je prvi\xc4\x8d predvajala po filmu Srednje\xc5\xa1olski muzikal 2, tisto no\xc4\x8d pa si jo je ogledalo 10.7 milijonov ljudi. 24. avgusta so z dvema pesmima nastopili na tekmovanju Miss Teen USA. Naslednejga dne so se premierno predvajale igre Disney Channel Games, v katerih so nastopili tudi bratje Jonas. Igre so snemali 27. aprila 2007 v Orlandu, Florida. 26. avgusta 2007 so skupaj z Miley Cyrus nastopili na podelitvi nagrad Teen Choice Awards. 18. novembra tistega leta so na podelitvi nagrad American Music Awards nastopili s svojo pesmijo\xc2\xa0\xc2\xbbS.O.S.\xc2\xab. 22. novembra so se bratje pojavili tudi na 81. obletnici Macy\'s Thanksgiving Day Parade. Na koncu leta so na Dick Clark\'s New Year\'s Rockin\' Eve nastopili s pesmima\xc2\xa0\xc2\xbbHold On\xc2\xab\xc2\xa0in\xc2\xa0\xc2\xbbS.O.S.\xc2\xab. S svojo turnejo Look Me In The Eyes Tour so za\xc4\x8deli 31. januarja 2008 v Tucsonu, Arizona, kon\xc4\x8dali pa 22. marca tistega leta v East Rutherfordu, New Jersey. Na turneji so zapeli samo svoje najnovej\xc5\xa1e pesmi, ki so iz\xc5\xa1le na njihovem tretjem glasbenem albumu, A Little Bit Longer.\n_START_SECTION_\nA Little Bit Longer (2008\xe2\x80\x932009)\n_START_PARAGRAPH_\nTretji glasbeni album skupine Jonas Brothers, A Little Bit Longer, je v Zdru\xc5\xbeenih dr\xc5\xbeavah Amerike iz\xc5\xa1el 12. avgusta 2008 s tehnologijo CDVU+, tako kot njihov drugi album, Jonas Brothers. 24. junija 2008 je iTunes potrdil, da bodo pesmi iz \xc4\x8detrtega albuma, A Little Bit Longer, iz\xc5\xa1le vsaka v razmiku dveh tednov. Nakup vsake pesmi se nana\xc5\xa1a na stro\xc5\xa1ke celotnega albuma, ki se ga da kupiti tudi preko iTunes\' Complete po izzidu. Vsaka pesem ima tudi ve\xc4\x8d stranskih glasov. Razpored: 24. junij 2008 za\xc2\xa0\xc2\xbbBurnin\' Up\xc2\xab; 15. julij 2008 za\xc2\xa0\xc2\xbbPushin\' Me Away\xc2\xab; 29. julij 2008 za\xc2\xa0\xc2\xbbTonight\xc2\xab; in 5. avgust 2008 za\xc2\xa0\xc2\xbbA Little Bit Longer.\xc2\xab\xc2\xa0Vsaka izmed teh pesmi je za vsaj tri dni zasedla prvo mesto na iTunesu._NEWLINE_Po kon\xc4\x8dani turneji Look Me In The Eyes Tour 22. marca 2008 so Jonas Brothers potrdili, da bodo nastopili na turneji Avril Lavigne, imenovani Best Damn Tour skupaj z Boys Like Girls, vendar samo v drugem delu turneje po Evropi, ki bo trajala od poznega maja do poznega junija 2008. Med snemanjem filma Camp Rock so so-napisali in so-producirali \xc5\xa1est pesmi za njihovo dobro prijateljico in sodelavko, Demi Lovato, ter njen prihajajo\xc4\x8di album Don\'t Forget. Lovatova je dejala:\xc2\xa0\xc2\xbbSama se nagibam k pisanju pesmi, ki so - mislim - malo bolj intenzivne in manj spevne, zato sem potrebovala pomo\xc4\x8d pri pisanju spevnih pesmi.\xc2\xab\xc2\xa0Dodala je \xc5\xa1e, da sta zunanjo obliko albuma oblikovala Rooney in Robert Schwartzman.\xc2\xa0\xc2\xbbTorej, to je pri\xc5\xa1lo ven. V album sem vlo\xc5\xbeila veliko svojih glasbenih sposobnosti in besedila v te pesmi. Oni so mi samo pomagali.\xc2\xab\xc2\xa0\xc2\xbbSama sem bolj tekstopiska, ki ne bi nikoli uspela na Disney Channelu. Moja glasba je preve\xc4\x8d temna ...\xc2\xab Album je iz\xc5\xa1el 23. septembra 2008. Bratje so njen album tudi so-producirali._NEWLINE_Soundtracki za film Camp Rock so iz\xc5\xa1li 17. junija 2008. Zasedli so tretje mesto na lestvici Billboard 200, saj so \xc5\xbee v prvem tednu prodajanja prodali ve\xc4\x8d kot 188,000 kopij. Med poletjem 2008 so Jonas Brothers za\xc4\x8deli s svojo turnejo po Severni Ameriki, ki so jo poimenovali Burning Up Tour, in je promovirala film Camp Rock ter njihov album A Little Bit Longer, na njej pa so nastopili tudi s pesmimi iz albumov It\'s About Time in Jonas Brothers. Turneja se je za\xc4\x8dela 4. julija 2008 v Molson Amphitheatreju, Toronto, Ontario. Produkcijsko podjetje Disney Digital 3D je izdalo dva dela njihovega koncertnega filma, ki so ga snemali v Anaheimu, Kalifornija med 13. julijem in 14. julijem skupaj s Taylor Swift, ki je zapela nekaj singlov iz njenega albuma Taylor Swift, 3D koncertni film pa je iz\xc5\xa1el 22. februarja 2009. 14. avgusta je Nick Jonas oznanil, da ima glasbena skupina \xc5\xbee napisanih pet pesmi za njihov \xc4\x8detrti glasbeni album (tretji v sodelovanju z zalo\xc5\xbebo Hollywood Records)._NEWLINE_Band je leta julija 2008 postal najmlaj\xc5\xa1a glasbena skupina, kar jih je kdaj pri\xc5\xa1lo na naslovnico revije Rolling Stone Magazine. Jonas Brothers so obiskali Rock and Roll Hall of Fame v Clevelandu, Ohio, preden so 22. avgusta 2008 razprodali vse vstopnice za na njihov novi koncert v Blossom Music Center-u. Band je predstavil obleke in hla\xc4\x8de, ki jih je nosil med snemanjem za naslovnico njihovega albuma A Little Bit Longer Jimu Henkeu, pod direktorju Rock and Roll Hall of Fame. Obleke so postale del kolekcije Right Here, Right Now!, ki vklju\xc4\x8duje tudi obleke drugih najpopularnejih izvajalcev. V decembru 2008 so bili Jonas Brothers nominirani za nagrado Grammy v kategoriji za\xc2\xa0\xc2\xbbnajbolj\xc5\xa1ega novega izvajalca\xc2\xab\xc2\xa0na 51. podelitvi Grammyjev. Potrjeno je bilo tudi, da bodo Jonas Brothers sodelovali s Timbalandom na njegovi pesmi\xc2\xa0\xc2\xbbDumb\xc2\xab\xc2\xa0iz albuma Shock Value 2. V intervjuju z JustJared.com je Chris Brown povedal, da sodeluje s skupino Jonas Brothers. Dejal je:\xc2\xa0\xc2\xbbPo vsej verjetnosti nekaj delam z njimi. \xc4\x8ce bodo \xc5\xbeeleli snemati z menoj, bom snemal z njimi, ampak sam sem si \xc5\xbeelel samo napisati pesem za njih.\xc2\xab\xc2\xa0The Jonas Brothers so se kot glasbeni gost pojavili na Saturday Night Live 14. februarja.\n_START_SECTION_\nLines, Vines and Trying Times (2009)\n_START_PARAGRAPH_\nJonas Brothers so s snemanjem njihovega \xc4\x8detrtega glasbenega albuma, Lines, Vines and Trying Times, nehali in za\xc4\x8deli govoriti o albumu samem zgodaj leta 2009. V ve\xc4\x8d intervjujih so povedali, da na snemanju in pisanju pesmi tako vneto niso delali \xc5\xbee od sredine leta 2008, ko so se ukvarjali s turnejo Burnin\' Up tour. 11. marca so Jonas Brothers oznanili, da bo njihov \xc4\x8detrti album, Lines, Vines and Trying Times, iz\xc5\xa1el 15. junija 2009._NEWLINE_Nick Jonas je o naslovu za album spregovoril z revijo Rolling Stone, za katero je rekel, da\xc2\xa0\xc2\xbb\'Lines\' ozna\xc4\x8duje nekaj, kar ima svoje vire, \'vines\' so stvari, ki zaidejo s poti in \'trying times\', no dobro, pomen tega je o\xc4\x8diten.\xc2\xab_NEWLINE_Za revijo Billboard je Nick Jonas povedal:\xc2\xa0\xc2\xbbPosku\xc5\xa1amo se nau\xc4\x8diti, kolikor se da in s tem nadaljevati z na\xc5\xa1o rastjo.\xc2\xab\xc2\xa0Kevin Jonas je dodal \xc5\xa1e:\xc2\xa0\xc2\xbbSplo\xc5\xa1no sporo\xc4\x8dilo je v smislu enako sporo\xc4\x8dilu stare glasbene skupine Jonas Brothers, vendar smo dodali \xc5\xa1e ve\xc4\x8d glasbe, vklju\xc4\x8dno z razli\xc4\x8dnimi glasbenimi instrumenti, ki se bodo dodali, \xc5\xbeelimo pa tudi graditi na zvokih, ki jih \xc5\xbee imamo.\xc2\xab\xc2\xa0Nick je o pesmih povedal tudi, da so to\xc2\xa0\xc2\xbbnjihova potovanja v glasbi, ki govorijo o vseh stvareh, skozi katere smo od\xc5\xa1li, o osebnih izku\xc5\xa1njah, iz katerih \xc4\x8drpamo navdih. Delali smo tudi na tem, da bi uporabili metafore \xe2\x80\xa6 to je nekak\xc5\xa1na maska za stvari, ki so se nam resni\xc4\x8dno dogodile.\xc2\xab_NEWLINE_Glasbena skupina je 11. marca potrdila tudi, da bodo za\xc4\x8deli s svojo svetovno turnejo v sredini leta 2009. Pridru\xc5\xbeili so se priljubljeni korejski dekli\xc5\xa1ki skupini Wonder Girls, ki so v Ameriki predstavljale goste na njihovi turneji._NEWLINE_Jonas Brothers so album Lines, Vines and Trying Times izdali \xc5\xa1e mesec pred izzidom singla\xc2\xa0\xc2\xbbParanoid\xc2\xab\xc2\xa0in sedem dni pred izzidom singla Fly With Me. Lines, Vines and Trying Times je postal njihov drugi album na vrhu lestvice. Prvo mesto je dobil v prvem tednu od izzida, \xc5\xbee v drugem tednu pa se je pojavil na drugem mestu. 7. julija 2009 so Jonas Brothers potrdili, da so podpisali pogodbo z glasbeno skupino Honor Society za snemanje singla, ki ga bo izdala zalo\xc5\xbeba Hollywood Records. Mesec dni kasneje je na radiu Radio Disney iz\xc5\xa1la pesem\xc2\xa0\xc2\xbbSend It On\xc2\xab. Pesem so Jonas Brothers zapeli v sodelovanju z Demi Lovato, Miley Cyrus in Seleno Gomez za Disney\'s Friends for Change. Disney Channel je videospot za pesem\xc2\xa0\xc2\xbbSend It On\xc2\xab\xc2\xa0prvi\xc4\x8d predvajal 14. avgusta 2009. 9. avgusta 2009 so Jonas Brothers nastopili na podelitvi nagrad Teen Choice Awards. Zalo\xc5\xbeba Hollywood Records je preko YouTubea oznanila izzid CD/DVD Wal-Mart, ki so ga posneli Jonas Brothers in Demi Lovato.\n_START_SECTION_\nStranski projekti in Camp Rock 2 (2010 - danes)\n_START_PARAGRAPH_\nJoe Jonas bo (brez Nicka in Kevina) sodil na resni\xc4\x8dnostnem \xc5\xa1ovu Ameri\xc5\xa1ki idol. Film Camp Rock 2: The Final Jam so snemali v okolici Ontaria, Kanada. Produkcija filma se je za\xc4\x8dela 3. septembra 2009 in kon\xc4\x8dala 16. oktobra 2009. Film sam bo premiero do\xc5\xbeivel v poletju leta 2010. Nick (brez Kevina in Joeja) bo delal na projektu Nick Jonas and the Administration skupaj z nekdanjimi \xc4\x8dlani glasbene skupine The New Power Generation. Nastopili so tudi na dobrodelni prireditvi We Are The World: 25 For Haiti. Joe je skupaj z Demi Lovato so-napisal pesem "Make a Wave, ki je 26. februarja 2010 iz\xc5\xa1la na radiu Radio Disney. Joe se je pojavil tudi v videospotu za pesem\xc2\xa0\xc2\xbbGiving Up the Gun\xc2\xab\xc2\xa0banda Vampire Weekend.\n_START_SECTION_\nZgodnje delo\n_START_PARAGRAPH_\nJonas Brothers so se pojavili v drugi sezoni popularne Disneyjeve televizijske serije Hannah Montana, natan\xc4\x8dneje v epizodi\xc2\xa0\xc2\xbbMe and Mr. Jonas and Mr. Jonas and Mr. Jonas\xc2\xab. Kmalu za tem so sodelovali z Miley Cyrus na njenem 3-D koncertnem filmu, imenovanem Hannah Montana & Miley Cyrus: Best of Both Worlds Concert, pojavili pa so se tudi na istoimenski turneji Miley Cyrus. Med tem, ko so bili na turneji Look Me in the Eyes Tour, so za Disney Channel snemali resni\xc4\x8dnostno serijo Jonas Brothers: Living the Dream, ki se je na Disney Channelu prvi\xc4\x8d predvajala 16. maja 2008, kon\xc4\x8dala pa se je 5. septembra tistega leta. Serija je govorila o njihovem \xc5\xbeivljenju na turneji. Vklju\xc4\x8devala je vaje banda, potovanje, nastopanje, u\xc4\x8denje in njihovo zasebno \xc5\xbeivljenje s prijatelji in dru\xc5\xbeino. Jonas Brothers so posneli tudi pol-urni \xc5\xa1ov, ki so mu nadeli naslov Studio DC: Almost Live, v njem pa so nastopale Disneyjeve zvezde, kot je na primer The Muppets. V tem \xc4\x8dasu so se Jonas Brothers pojavili tudi v Disneyjevi televizijski seriji Disney Channel Games.\n_START_SECTION_\n2008 - danes\n_START_PARAGRAPH_\nGlasbena skupina Jonas Brothers je igrala v Disneyjevem televizijskemu filmu, imenovanem Camp Rock, kjer so igrali \xc4\x8dlane banda\xc2\xa0\xc2\xbbConnect Three\xc2\xab. Joe Jonas je igral glavno mo\xc5\xa1ko vlogo in glavnega pevca v skupini,\xc2\xa0\xc2\xbbShanea Graya\xc2\xab, Nick Jonas je dobil vlogo kitarista\xc2\xa0\xc2\xbbNatea\xc2\xab, Kevin Jonas pa vlogo\xc2\xa0\xc2\xbbJasona\xc2\xab, ki je tudi kitarist. Film je v Zdru\xc5\xbeenih dr\xc5\xbeavah Amerike premiero do\xc5\xbeivel 20. junija 2008, \xc5\xa1e istega dne pa se je predvajal tudi na kanadskem kanalu, imenovanem Family. Film sam je prejel me\xc5\xa1ane kritike. Podjetje Disney Digital 3-D je v dveh delih produciralo film, ki je nastajal med 13. julijem in 14. julijem tistega leta v Anaheimu, Kalifornija, kasneje pa je film iz\xc5\xa1el kot Jonas Brothers: The 3D Concert Experience, 3-D koncertni film, 27. februarja 2009._NEWLINE_V aprilu 2009 so Jonas Brothers kon\xc4\x8dali s snemanjem televizijske serije, imenovne JONAS. Serijo sta ustvarila Michael Curtis (Phil iz prihodnosti in Prijatelji) in Roger S.H. Schulman (Shrek), re\xc5\xbeiral pa jo je Jeremiah S. Chechik (Dru\xc5\xbeinske po\xc4\x8ditnice in Vro\xc4\x8di Bronx). Serija je originalno nosila naslov\xc2\xa0\xc2\xbbJunior Operative Networking as Spies\xc2\xab. Serija naj bi na za\xc4\x8detku govorila o \xc4\x8dlanih najsni\xc5\xa1ke glasbene skupine (Jonas Brothers), ki \xc5\xbeivijo dvojno \xc5\xbeivljenje, saj hkrati tudi vohunijo za vlado. Kakorkoli \xc5\xbee, zgodbo so spremenili in zdaj serija govori o treh bratih, ki so \xc4\x8dlani najstni\xc5\xa1ke glasbene skupine, hkrati pa se trudijo za\xc5\xbeiveti normalno \xc5\xbeivljenje. Serija se je na Disney Channelu prvi\xc4\x8d predvajala 2. maja 2009._NEWLINE_Po uspehu filma Camp Rock so se odlo\xc4\x8dili, da bodo posneli tudi nadaljevanje. Bratje Jonas se bodo vrnili v vloge \xc4\x8dlanov banda Connect Three, v filmu pa bo nastopal tudi njihov mlaj\xc5\xa1i brat, Frankie Jonas. Disney Channel je potrdil, da trenutno pi\xc5\xa1ejo scenarij za film, snemati pa bodo pri\xc4\x8deli v pomladi ali poletju leta 2010. Jonas Brothers so se leta 2009 pojavili kot angeli v filmu No\xc4\x8d v muzeju 2, kasneje pa so igrali \xc5\xa1e v filmu Walter the Farting Dog, posnetem po uspe\xc5\xa1nicah iz knji\xc5\xbene fran\xc5\xa1ize istega imena, ki sta jo napisala pisatelja William Kotzwinkle in Glenn Murray. V tem dru\xc5\xbeinskem filmu so igrali vsi \xc5\xa1tirje bratje. 29. maja 2009 so bili Jonas Brothers povabljeni na ABC-jevo televizijsko serijo, imenovano Un-broke: What You Need to Know About Money, kjer so govorili o pomembnosti razumevanja borznega trga._NEWLINE_Jonas Brothers so posneli tudi kratko resni\xc4\x8dnostno serijo\xc2\xa0\xc2\xbbJonas Brothers: Living the Dream\xc2\xab, v na\xc4\x8drtu pa imajo tudi snemanje druge sezone. Snemanje je \xc5\xbee v teku, serija pa se bo premierno predvajala naslednje leto.\n_START_SECTION_\nZasebna \xc5\xbeivljenja\n_START_PARAGRAPH_\nDru\xc5\xbeina Jonas je poznana po svoji sliki\xc2\xa0\xc2\xbbprijateljske dru\xc5\xbeine\xc2\xab, bratje sami pa pravijo, da so Evangelj\xc4\x8dani. Njihov o\xc4\x8de je nekdanji \xc4\x8dlan Apostolske cerkve, kjer je imel vlogo pastorja. Nick, Joe in Kevin Jonas so se \xc5\xa1olali doma, kjer jih je izobra\xc5\xbeevala njihova mama. Poleg tega so se bratje tudi zaobljubili k temu, da ne bodo imeli spolnih odnosov pred poroko. Vsi trije nosijo prstane, ki po besedah Joeja Jonasa\xc2\xa0\xc2\xbbsimbolizirajo na\xc5\xa1e obljube sebi in Bogu, da bomo ostali \xc4\x8disti do poroke.\xc2\xab\xc2\xa0Nick Jonas je povedal, da so prstani\xc2\xa0\xc2\xbbsamo eden izmed na\xc5\xa1ih na\xc4\x8dinov, da se razlikujemo od vseh ostalih.\xc2\xab Prstane naj bi za\xc4\x8deli nositi, ko so jih njihovi star\xc5\xa1i, Kevin st. in Denise vpra\xc5\xa1ali, \xc4\x8de bi jih radi imeli. Bratje naj bi se vzdr\xc5\xbeali tudi alkohola, kajenja in ostalih drog._NEWLINE_Russell Brand se je nor\xc4\x8deval iz njihovih prstanov med podelitvijo nagrad MTV Video Music Awards leta 2008. Brand je pokazal srebrn prstan, za katerega je trdil, da je pomagal\xc2\xa0\xc2\xbbre\xc5\xa1iti\xc2\xab\xc2\xa0devi\xc5\xa1tvo enega izmed njegovih bratov, in dejal:\xc2\xa0\xc2\xbbDobro opravljeno, Jonas Brothers! Vsak od vas nosi ta prstan in pravi, da ne bo imel spolnih odnosov; sam bi jih vzel bolj resno, \xc4\x8de bi jih nosil okoli svojih genitalij.\xc2\xab Brand se je kasneje soo\xc4\x8dil s kritikami obo\xc5\xbeevalcev, zato se je bandu javno opravi\xc4\x8dil. Kasneje je opravi\xc4\x8dilo ponovil leto kasneje, na podelitvi nagrad MTV Video Music Awards leta 2009._NEWLINE_Jonas Brothers so bili omenjeni tudi v televizijski seriji South Park, natan\xc4\x8dneje v epizodi, imenovani\xc2\xa0\xc2\xbbThe Ring\xc2\xab. Jay-Z jih je omenil tudi v svoji pesmi,\xc2\xa0\xc2\xbbOn to the Next One\xc2\xab._NEWLINE_Jonas Brothers imajo italijanske, irske (ena izmed njihovih babic) in nem\xc5\xa1ke korenine.\n_START_SECTION_\nDobrodelna dela\n_START_PARAGRAPH_\nJonas Brothers so leta 2007 zaslu\xc5\xbeili 12 milijonov ameri\xc5\xa1kih dolarjev, 10\xc2\xa0% svojih prihodkov pa so darovali dobrodelni organizaciji Change for the Children Foundation. Change for the Children Foundation je dobrodelna organizacija, ki so jo ustanovili Jonas Brothers, ki zbira denar in ga nato daruje raznim organizacijam, ki pomagajo otrokom. Band je povedal:_NEWLINE_Z Change for the Children Foundation smo za\xc4\x8deli, da bi podpirali programe, ki motivirajo in navdihujejo otroke, da se soo\xc4\x8dijo z zaupanjem, odlo\xc4\x8dnostjo in voljo do uspeha. In menimo, da so najbolj\xc5\xa1a izbira za pomo\xc4\x8d otrokom njihovi vrstniki - otroci pomagajo otrokom, ki so malo manj sre\xc4\x8dni od njih samih._NEWLINE_Od 6. avgusta 2008 je solastnik organizacije Bayer Diabetes Care tudi Nick Jonas kot ambasador sladkorne bolezni, ki je promoviral idejo, da bi mladi ljudje obvladovali svojo sladkorno bolezen; sam je bil diagnosticiran kot diabetik pri trinajstih letih. Nick je pri\xc4\x8dal na ameri\xc5\xa1kem senatu, da bi promoviral raziskave sladkorne bolezni.'